
     REPUBLIKA HRVATSKA
     TRGOVAČKI SUD U OSIJEKU
10 St-274/2017-3 
              

R E P U B L I K A   H R V A T S K A
R J E Š E N J E


Trgovački sud u Osijeku, po sucu mr.sc. Mirjani Baran, u stečajnom predmetu povodom zahtjeva Financijske agencije Regionalni centar Zagreb, Podružnica ZAGREB,  OIB: 85821130368, Zagreb, Trg svibanjskih žrtava 1995. broj 1, za pokretanje skraćenog stečajnog postupka nad dužnikom UDRUGA CENTAR ZDRAVLJA HIGIJA, OIB: 80938752153, registarski broj: 21010005, Zagreb, Kušlanova 2, dana 26. travnja 2017. godine, 

r i j e š i o    j e                                              

1. OTVARA SE skraćeni stečajni postupak nad dužnikom UDRUGA CENTAR ZDRAVLJA HIGIJA, OIB: 80938752153, registarski broj: 21010005, Zagreb, Kušlanova 2.
1. Za stečajnog upravitelja imenuje se SABINA LALIĆ, Osijek, Gundulićeva 5.
1. ZAKLJUČUJE SE skraćeni stečajni postupak nad dužnikom UDRUGA CENTAR ZDRAVLJA HIGIJA, OIB: 80938752153, registarski broj: 21010005, Zagreb, Kušlanova 2,.
1. Ovo rješenje objavit će se na mrežnoj stranici e-Oglasna ploča sudova i dostaviti  registru nadležnom za dužnika.


Obrazloženje

           		Financijske agencije Regionalni centar Zagreb Podružnica Zagreb, podnijela je dana 18. prosinca 2015. zahtjev broj Klasa: 110-07/15-01/04, Ur. broj: 04-06-15-17726 ovome sudu za provedbu skraćenog stečajnog postupka nad dužnikom UDRUGA CENTAR ZDRAVLJA HIGIJA, OIB: 80938752153, registarski broj: 21010005, Zagreb, Kušlanova 2.
Trgovački sud u Osijeku je dana 20. veljače 2017. objavio oglas na mrežnoj stranici e-Oglasna ploča sudova pod posl. brojem St-274/2017-2 sukladno čl. 430 Stečajnog zakona ( NN-71/15 ) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431 Stečajnog zakona. 







Budući da protekom roka od 45 dana vjerovnici a niti osobe ovlaštene za zastupanje dužnika nisu postupili po pozivu suda, kod dužnika je utvrđen stečajni razlog iz čl. 5. st. 2. Stečajnog zakona- nesposobnost za plaćanje, te je sukladno čl. 431 st.1 i 2 Stečajnog zakona  po službenoj dužnosti riješeno kao u izreci.


U Osijeku, 25. travnja 2017. 

      Zapisničar:	 					       S u d a c
Snježana Andrijanić
 						                 mr. sc. MIRJANA BARAN



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.

